Os prestegjeld (Hordaland)

Os prestegjeld var et prestegjeld tilhørende Fana prosti. Det omfattet sogn i tidligere Os kommune i Hordaland fylke, og hovedkirken var Os kirke.

Os' sogn er nå en del av Bjørnafjorden kirkelige fellesråd, og underlagt Fana prosti i Bjørgvin bispedømme i Den norske kirke.

Historikk 

Óss sókn (norrønt) har sin opprinnelse fra kristningen av landet. Os prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Os med Fusa, Hålandsdal og Strandvik annekssogn.

Os prestegjeld dannet grunnlaget for Os formannskapsdistrikt, som ble opprettet i 1837.

Prestegjeldet ble delt i 1855, ved at kirkesognene på østsiden av Bjørnafjorden ble opprettet som eget Fuse sognekall, hvilket fikk med seg annekssognene i Haalandsdal og Strandvik.

Ved avviklingen bestod Os prestegjeld av menigheten i Os.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Bjørnafjordens historie
Religion i Vestland
Prestegjeld i Bjørgvin bispedømme